# OBRAZLOŽENJE

1. **IZMJENA I DOPUNA PRORAČUNA GRADA DRNIŠA ZA 2025. GOD.**

Sukladno članku 27. Pravilnika o planiranju u sustavu proračuna („Narodne novine“, broj 1/2024) daje se obrazloženje Općeg dijela III. Izmjena i dopuna Plana Proračuna Grada Drniša za 2025. godinu ( u daljnjem tekstu: Rebalans) i čini njegov sastavni dio.

Rebalansom Proračuna Grada Drniša za 2025. godinu mijenja se ukupno planirani iznos od **16.040.000,00 eur, povećava se za 364.300,00 eur** te novi Plan iznosi **16.403.300,00 eur.**



Prenesena neutrošena sredstva iz prethodne godine raspoređena u rashodima i izdacima iznose 2.698.900,00 eur, od čega su:

* Sredstva Grada 859.000,00 eur
* Namjenska sredstva za Izgradnju centra za starije osobe i projekt SUSTOUR u iznosu od 1.800.000,00 eur
* Sredstva Gradskog muzeja Drniš 10.500,00 eur
* Sredstva Narodne knjižnice Drniš 5.400,00 eur
* Dječjeg vrtića Drniš 24.000,00 eur

**OBRAZLOŽENJE OPĆEG DIJELA PRORAČUNA**

**RAČUN PRIHODA I RASHODA**

Prihodi poslovanja planirani na razredu 6 u iznosu od 11.268.300,00 umanjuju se za 698.400,00 eur, te novi plan iznosi 10.569.900,00 eur.

Planirani prihodi poslovanja smanjuju se na skupinama 61 Prihodi od poreza i 63 Pomoći.

Prihodi od poreza planirani u iznosu od 3.767.000,00 eura umanjuju se za 8,84% odnosno za 315.000,00 eur, te novi plan iznosi 3.452.000,00 eur.

U prvom polugodištu prihodi od poreza ostvareni su 38,24%.

Na razini odjeljka 611 Porez na dohodak, izvršen je povrat poreza na dohodak po godišnjoj prijavi na teret ostvarenih prihoda u iznosu od 511.084,21 eur, a u odnosu na prethodnu godinu izvršen je više za 27,6%.

Pomoći iz inozemstva i od subjekata unutar općeg proračuna planirani iznos od 6.277.800,00 umanjuje se za 370.900,00 eur, te novi plan iznosi 5.906.900,00 eur.

U okviru ove skupine planira se povećanje i smanjenje pomoći ovisno o vrsti pomoći.

Pomoći za provedbu projekata, EU projekata i aktivnosti kod Upravnih odjela Grada povećavaju se za 81.000,00 eur, kod proračunskih korisnika Gradskog muzeja Drniš za 11.500,00 eur, Narodne knjižnice za 400,00 eur, te Dječjeg vrtića Drniš za 15.000,00 eur.

Umanjuje se pomoć od fiskalnog izravnanja za 255.000,00 eur,te novi plan iznosi 845.000,00 eur, a sve sukladno Odluci o udjelu sredstava fiskalnog izravnanja za pojedinu općinu, grad i županiju u ukupnim sredstvima fiskalnog izravnanja s iznosom sredstava fiskalnog izravnanja za 2025. („Narodne novine“, broj 155/2024).

Također se umanjuje planirani iznos pomoći za fiskalnu održivost dječjih vrtića za 25.000,00 eur, te novi plan iznosi 375.000,00 eur, po Odluci o dodjeli sredstava za fiskalnu održivost dječjih vrtića („Narodne novine“, broj 132/2024).

Nadalje planirani iznos sredstava za decentraliziranu funkciju vatrogastva umanjuje se za 35.000,00 eur, te novi plan iznosi 365.000,00 eur po Odluci o minimalnim financijskim standardima, kriterijima i mjerilima za financiranje rashoda javnih vatrogasnih postrojbi u 2025. godini („Narodne novine“, broj 16/2025).

Prihodi skupine 65 planirani u iznosu od 911.000,00 eur umanjuju se za 15.000,00 te novi plan iznosi 896.000,00 eur.

Planirano umanjenje iskazuje se sukladno Izmjenama i dopunama financijskog plana proračunskog korisnika Dječji vrtić Drniš.

Prihodi skupine 66 planirani u iznosu od 12.500,00 povećavaju se za 2.500,00 eur te novi plan iznosi 15.000,00 eur.

Planirano povećanje iskazuje se sukladno Izmjenama i dopunama financijskih planova proračunskih korisnika Dječji vrtić Drniš.

U nastavku se daje pregled Općeg dijela za račun 6. Prihodi poslovanja:

|  |  |  |  |  |  |
| --- | --- | --- | --- | --- | --- |
| **BROJ  KONTA** | **VRSTA PRIHODA / RASHODA** | **PLANIRANO** | **IZNOS** | **PROMJENA  POSTOTAK** | **NOVI IZNOS** |
| **A. RAČUN PRIHODA I RASHODA** | | | | | |
| **6** | **Prihodi poslovanja** | **11.268.300,00** | **-698.400,00** | **-6.2%** | **10.569.900,00** |
| 61 | Prihodi od poreza | 3.767.000,00 | -315.000,00 | -8.4% | 3.452.000,00 |
| 63 | Pomoći iz inozemstva i od subjekata unutar općeg proračuna | 6.277.800,00 | -370.900,00 | -5.9% | 5.906.900,00 |
| 64 | Prihodi od imovine | 300.000,00 | 0,00 | 0.0% | 300.000,00 |
| 65 | Prihodi od upravnih i administrativnih pristojbi, pristojbi po posebnim propisima i naknada | 911.000,00 | -15.000,00 | -1.6% | 896.000,00 |
| 66 | Prihodi od prodaje proizvoda i robe te pruženih usluga, prihodi od donacija te povrati po protestira | 12.500,00 | 2.500,00 | 20.0% | 15.000,00 |
| 67 | Prihodi iz nadležnog proračuna i od HZZO-a temeljem ugovornih obveza | 0,00 | 0,00 | 0,0% | 0,00 |

**RASHODI I IZDACI**

U planiranim rashodima i izdacima Općeg dijela III Rebalansa mijenjaju se stavke koje se odnose na Rashode poslovanja razred 3 i Rashode za nabavu nefinancijske imovine razred 4.

Rashodi poslovanja – razred 3 – planirani u iznosu od 7.008.600,00 povećavaju se za 241.500,00 te novi plan iznosi 7.250.100,00 eura. Povećanje/smanjenje po pojedinoj vrsti rashoda iskazuje se u slijedećoj tablici:

|  |  |  |  |  |  |
| --- | --- | --- | --- | --- | --- |
| **BROJ  KONTA** | **VRSTA PRIHODA / RASHODA** | **PLANIRANO** | **IZNOS** | **PROMJENA  POSTOTAK** | **NOVI IZNOS** |
| **A. RAČUN PRIHODA I RASHODA** | | | | | |

|  |  |  |  |  |  |
| --- | --- | --- | --- | --- | --- |
| **3** | **Rashodi poslovanja** | **7.008.600,00** | **241.500,00** | **3.4%** | **7.250.100,00** |
| 31 | Rashodi za zaposlene | 3.728.900,00 | 57.500,00 | 1.5% | 3.786.400,00 |
| 32 | Materijalni rashodi | 2.794.300,00 | 87.000,00 | 3.1% | 2.881.300,00 |
| 34 | Financijski rashodi | 32.600,00 | 46.000,00 | 141.1% | 78.600,00 |
| 36 | Pomoći dane u inozemstvo i unutar općeg proračuna | 21.000,00 | -8.000,00 | -38.1% | 13.000,00 |
| 37 | Naknade građanima i kućanstvima na temelju osiguranja i druge naknade | 145.000,00 | 22.000,00 | 15.2% | 167.000,00 |
| 38 | Rashodi za donacije, kazne, naknade šteta i kapitalne pomoći | 286.800,00 | 37.000,00 | 12.9% | 323.800,00 |

Rashodi za nabavu nefinancijske imovine planirani u iznosu od 9.031.400,00 eur povećavaju se za 122.800,00 eur, te novi plan iznosi 9.154.200,00 eur, kako slijedi:

|  |  |  |  |  |  |
| --- | --- | --- | --- | --- | --- |
| **4** | **Rashodi za nabavu nefinancijske imovine** | **9.031.400,00** | **122.800,00** | **1.4%** | **9.154.200,00** |
| 41 | Rashodi za nabavu neproizvedene dugotrajne imovine | 118.000,00 | 18.000,00 | 15.3% | 136.000,00 |
| 42 | Rashodi za nabavu proizvedene dugotrajne imovine | 8.835.400,00 | 104.800,00 | 1.2% | 8.940.200,00 |
| 45 | Rashodi za dodatna ulaganja na nefinancijskoj imovini | 78.000,00 | 0,00 | 0.0% | 78.000,00 |

**OBRAZLOŽENJE POSEBNOG DIJELA PRORAČUNA**

U Posebnom dijelu III. Rebalansa iskazuje se povećanje/smanjenje planiranih rashoda po organizacijskoj i ekonomskoj klasifikaciji Plana, kako slijedi:

|  |  |  |  |  |  |
| --- | --- | --- | --- | --- | --- |
| **BROJ  KONTA** | **VRSTA RASHODA / IZDATAKA** | **PLANIRANO** | **PROMJENA IZNOS** | **PROMJENA  POSTOTAK** | **NOVI IZNOS** |
| **SVEUKUPNO RASHODI / IZDACI** | | **16.040.000,00** | **364.300,00** | **2,27** | **16.404.300,00** |
| **Razdjel 001 UO ZA IMOVINSKO PRAVNE, KADROVSKE I OPĆE POSLOVE** | | **196.000,00** | **15.000,00** | **7,65** | **211.000,00** |
| **Glava 00101 PREDSTAVNIČKO I IZVRŠNO TIJELO** | | **196.000,00** | **15.000,00** | **7,65** | **211.000,00** |
| 31 | Rashodi za zaposlene | 50.000,00 | 12.000,00 | 24,00 | 62.000,00 |
| 32 | Materijalni rashodi | 129.800,00 | 0,00 | 0,00 | 129.800,00 |
| 38 | Rashodi za donacije, kazne, naknade šteta i kapitalne pomoći | 16.200,00 | 3.000,00 | 18,52 | 19.200,00 |
| **Razdjel 002 UO ZA PROSTORNO PLANIRANJE,KOMUNALNE DJELATNOSTI I ZAŠTITU OKOLIŠA** | | **2.136.500,00** | **74.000,00** | **3,46** | **2.210.500,00** |
| **Glava 00201 UO ZA PROSTORNO PLANIRANJE,KOMUNALNE DJELATNOSTI I ZAŠTITU OKOLIŠA** | | **2.136.500,00** | **74.000,00** | **3,46** | **2.210.500,00** |
| 32 | Materijalni rashodi | 1.650.000,00 | 0,00 | 0,00 | 1.650.000,00 |
| 41 | Rashodi za nabavu neproizvedene dugotrajne imovine | 118.000,00 | 18.000,00 | 15,25 | 136.000,00 |
| 42 | Rashodi za nabavu proizvedene dugotrajne imovine | 368.500,00 | 56.000,00 | 15,20 | 424.500,00 |
| **Razdjel 003 UO ZA GOSPODARSTVO, FINANCIJE I DRUŠTVENE DJELATNOSTI** | | **13.707.500,00** | **275.300,00** | **2,01** | **13.982.800,00** |
| **Glava 00301 UO ZA GOSPODARSTVO, FINANCIJE I DRUŠTVENE DJELATNOSTI** | | **10.459.000,00** | **152.000,00** | **1,45** | **10.611.000,00** |
| 31 | Rashodi za zaposlene | 951.500,00 | 19.000,00 | 2,00 | 970.500,00 |
| 32 | Materijalni rashodi | 524.900,00 | 15.000,00 | 2,86 | 539.900,00 |
| 34 | Financijski rashodi | 32.000,00 | 46.000,00 | 143,75 | 78.000,00 |
| 36 | Pomoći dane u inozemstvo i unutar općeg proračuna | 21.000,00 | -8.000,00 | -38,10 | 13.000,00 |
| 37 | Naknade građanima i kućanstvima na temelju osiguranja i druge naknade | 145.000,00 | 22.000,00 | 15,17 | 167.000,00 |
| 38 | Rashodi za donacije, kazne, naknade šteta i kapitalne pomoći | 270.600,00 | 34.000,00 | 12,56 | 304.600,00 |
| 42 | Rashodi za nabavu proizvedene dugotrajne imovine | 8.436.000,00 | 24.000,00 | 0,28 | 8.460.000,00 |
| 45 | Rashodi za dodatna ulaganja na nefinancijskoj imovini | 78.000,00 | 0,00 | 0,00 | 78.000,00 |
| 54 | Izdaci za otplatu glavnice primljenih kredita i zajmova | 0,00 | 0,00 | 0,00 | 0,00 |
| **Glava 00302 PRORAČUNSKI KORISNICI** | | **3.248.500,00** | **123.300,00** | **3,80** | **3.371.800,00** |
| **Proračunski korisnik 33968 Javna vatrogasna postrojba** | | **994.500,00** | **96.000,00** | **9,65** | **1.090.500,00** |
| 31 | Rashodi za zaposlene | 867.000,00 | 91.500,00 | 10,55 | 958.500,00 |
| 32 | Materijalni rashodi | 119.500,00 | 1.500,00 | 1,26 | 121.000,00 |
| 42 | Rashodi za nabavu proizvedene dugotrajne imovine | 8.000,00 | 3.000,00 | 37,50 | 11.000,00 |
| **Proračunski korisnik 33984 Gradski muzej Drniš** | | **106.000,00** | **23.000,00** | **21,70** | **129.000,00** |
| 31 | Rashodi za zaposlene | 69.700,00 | 1.000,00 | 1,43 | 70.700,00 |
| 32 | Materijalni rashodi | 35.300,00 | 19.000,00 | 53,82 | 54.300,00 |
| 34 | Financijski rashodi | 100,00 | 0,00 | 0,00 | 100,00 |
| 42 | Rashodi za nabavu proizvedene dugotrajne imovine | 900,00 | 3.000,00 | 333,33 | 3.900,00 |
| **Proračunski korisnik 33992 Pučko otvoreno učilište Drniš** | | **205.000,00** | **3.000,00** | **1,46** | **208.000,00** |
| 31 | Rashodi za zaposlene | 140.900,00 | 3.000,00 | 2,13 | 143.900,00 |
| 32 | Materijalni rashodi | 63.600,00 | 0,00 | 0,00 | 63.600,00 |
| 42 | Rashodi za nabavu proizvedene dugotrajne imovine | 500,00 | 0,00 | 0,00 | 500,00 |
| **Proračunski korisnik 34016 Narodna knjižnica Drniš** | | **132.000,00** | **5.800,00** | **4,39** | **137.800,00** |
| 31 | Rashodi za zaposlene | 84.800,00 | 1.000,00 | 1,18 | 85.800,00 |
| 32 | Materijalni rashodi | 31.700,00 | 1.000,00 | 3,15 | 32.700,00 |
| 42 | Rashodi za nabavu proizvedene dugotrajne imovine | 15.500,00 | 3.800,00 | 24,52 | 19.300,00 |
| **Proračunski korisnik 34032 Dječji vrtić** | | **1.811.000,00** | **-4.500,00** | **-0,25** | **1.806.500,00** |
| 31 | Rashodi za zaposlene | 1.565.000,00 | -70.000,00 | -4,47 | 1.495.000,00 |
| 32 | Materijalni rashodi | 239.500,00 | 50.500,00 | 21,09 | 290.000,00 |
| 34 | Financijski rashodi | 500,00 | 0,00 | 0,00 | 500,00 |
| 42 | Rashodi za nabavu proizvedene dugotrajne imovine | 6.000,00 | 15.000,00 | 250,00 | 21.000,00 |

**U Razdjelu 001 Upravni odjel za imovinsko pravne, kadrovske i opće poslove Glava 00101 Predstavničko i izvršno tijelo povećavaju se rashodi za 15.000,00 eur te novi plan iznosi 211.000,00 eur.**

U okviru ovog upravnog odjela povećavaju se:

* rashodi za zaposlene, odnosno rashodi za bruto plaće sa pripadajućim doprinosima za izvršnu vlast povećavaju se za 15.000,00 eur. Ovo povećanje rashoda odnosi se na plaću novoizabranog Gradonačelnika i naknadu plaće za dva mjeseca za bivšeg Gradonačelnika,
* rashodi za donacije i kapitalne pomoći povećavaju se za 3.000,00 eur.

**U Razdjelu 002 Upravni odjel za Prostorno planiranje, komunalne djelatnosti i zaštitu okoliša planirani rashodi se povećavaju za 74.000,00 eur, te novi plan iznosi 2.210.500,00 eur.**

U okviru ovog upravnog odjela povećavaju se:

* rashodi za provedbu projekta izmjena i dopuna prostorno planske dokumentacije za 18.000,00 eur
* rashodi za provedbu projekta Pametna i održiva rješenja u prometu Grada Drniša za 56.000,00 eur

**U Razdjelu 003 Upravni odjel za gospodarstvo, financije i društvene djelatnosti planirani rashodi se povećavaju za 275.300,00 eur, te novi plan iznosi 13.982.800,00 eur.**

**Glava 00301 po programima i aktivnostima koje provodi ovaj Upravni odjel rashodi se povećavaju za 152.000,00 eur te novi plan iznosi 10.611.000,00 eur.**

1. U okviru redovne djelatnosti tijela Grada planirano je:

* povećanje rashoda za zaposlene u gradskoj upravi za 19.000,00 eur, a odnose se na isplate oporezivih iznosa jubilarnih nagrada, otpremnina radi odlaska u mirovinu, te usklade rashoda za plaće po novim koeficijentima za obračun plaće
* u okviru povećanja materijalno financijskih rashoda planira se povećanje za 46.000,00 eur, a odnose se kamate i troškove obrade kredita za Izgradnju centra za starije osobe u iznosu od 39.000,00 eur
* na bankarske usluge i usluge platnog prometa, te ostale usluge rashodi se povećavaju za 7.000,00 eur.
* rashodi za nabavu postrojenja i opreme u upravnim tijelima povećavaju se za 15.000,00 eur, a razlog povećanja je zamjena dotrajale opreme i računala, kupnja trimera za javne radove i potrebe mjesnog odbora, te nabavu nove opreme za članove predstavničkog tijela

1. U okviru provođenja aktivnosti potpora u obrazovanju planira se povećanje za 22.000,00 eur, a odnose se na financiranje nabavke radnog materijala učenicima Osnovne škole Drniš
2. Potpore turističkoj zajednici Drniš povećavaju se za 28.000,00 eur, a odnose se na organizaciju Good festa u iznosu od 8.000,00 eur i organizaciju festivala pršuta u iznosu od 20.000,00 eur.
3. Donacije nevladinim udrugama povećavaju se za 6.000,00 eur, a odnose se na troškove po sporazumu o uređivanju međusobnih odnosa u svrhu realizacije događanja obilježavanja 30. obljetnice vojno-redarstvene operacije „OLUJA-95“.
4. U okviru Programa Izgradnje centra za starije osobe povećavaju se rashodi za 5.000,00 eur, u dijelu rashoda za usluge javne nabave i troškove objava natječaja za ponovljene postupke javne nabave.
5. Za provedbu Projekta edukativnih, sportskih i kulturnih aktivnosti za djecu predškolske dobi doznačena su sredstva u iznosu od 30.000,00 eur, sukladno sklopljenom ugovoru sa Ministarstvom za demografiju, obitelj, mlade i socijalnu politiku, a rashodi za iste se planiraju i iskazuju u Posebnom dijelu Rebalansa.
6. Program Razvoj društva i potencijali zajednice povećavaju se za 9.000,00 eur, a razlog istog povećanja je nastavak provedbe projekta za koji su dobiveni prihodi u prethodnoj godini, a čija se provedba nastavlja i u ovoj godini.

**Glava 00301 Proračunski korisnici**

**Proračunski korisnik: Javna vatrogasna postrojba Drniš**

Kod ovog proračunskog korisnika povećavaju se rashodi za 96.000,00 eur, te novi plan iznosi 1.090.500,00 eur.

Ovaj proračunski korisnik se financira iz tri izvora i to sredstvima za decentralizirane funkcije vatrogastva u iznosu od 365.000,00 eur, općim prihodima i primicima u iznosu od 721.000,00 eur, te vlastitim prihodima u iznosu od 4.500,00 eur.

Prilikom izrade Proračuna Grada Drniša za 2025. godinu u rashodima za plaće zaposlenih nisu bili predviđeni rashodi za dodatke na plaći sukladno Uredbi o visini dodataka na osnovni koeficijent za radna mjesta profesionalnih vatrogasaca, jer se je Proračun za 2025. izradio prije primjene ovih dodataka na obračunu plaća, također nije bilo ni predviđeno povećanje osnovice za obračun plaća državnih službenika i namještenika koja se primjenjuje i na obračun plaća zaposlenih u Javnoj vatrogasnoj postrojbi na način:

1. od 1. siječnja 2025. do 31. siječnja 2025. godine 947,18 eura bruto i primjenjuje se počevši s plaćom za mjesec siječanj, koja se isplaćuje u mjesecu veljači

2. od 1. veljače 2025. do 31. kolovoza 2025. godine 975,60 eura bruto i primjenjuje se počevši s plaćom za mjesec veljaču, koja se isplaćuje u mjesecu ožujku

3. od 1. rujna 2025. godine pa nadalje 1.004,87 eura bruto i primjenjuje se počevši s plaćom za mjesec rujan, koja se isplaćuje u mjesecu listopadu.

**Proračunski korisnik: Gradski muzej Drniš**

Kod ovog proračunskog korisnika povećavaju se rashodi za 23.000,00 eur, te novi plan iznosi 129.000,00 eur.

Ovaj proračunski korisnik povećava svoj financijski plan u dijelu rashoda financiranih iz vlastitih prihoda i pomoći iz drugih proračuna koji im nije nadležan, i to u dijelu aktivnosti Izložbe i ostale aktivnosti ustanove.

**Proračunski korisnik: Pučko otvoreno učilište Drniš**

Kod ovog proračunskog korisnika povećavaju se rashodi financirani iz općih prihoda i primitaka u iznosu od 3.000,00 eur, te novi plan iznosi 208.000,00 eur.

Povećanje rashoda odnosi se na isplate prigodnih nagrada i povećanja naknade za topli obrok.

**Proračunski korisnik: Narodna knjižnica Drniš**

Kod ovog proračunskog korisnika povećavaju se rashodi za 5.800,00 eur, te novi plan iznosi 137.800,00 eur.

Ovaj proračunski korisnik povećava svoj financijski plan u dijelu rashoda financiranih iz vlastitih prihoda i pomoći iz drugih proračuna koji im nije nadležan, po aktivnostima i dobivenim sredstvima.

**Proračunski korisnik: Dječji vrtić Drniš**

Kod ovog proračunskog korisnika planirano je smanjenje u iznosu od 4.500,00 eura, te novi plan iznosi 1.806.500,00 eur.

Ovaj proračunski korisnik u ovoj proračunskoj godini planira se financirati iz izvora općih prihoda i primitaka u iznosu od 270.000,00 eur, pomoći za fiskalnu održivost dječjih vrtića u iznosu od 375.000,00, te pomoći za fiskalno izravnanje u iznosu od 845.000,00 eur, svi ovi izvori odnose se na rashode za zaposlene u Dječjem vrtiću Drniš.

Prilikom obračuna plaća na zaposlene u Dječjem vrtiću primjenjuje se Odluka o visini osnovice za obračun plaća državnih službenika:

1. od 1. siječnja 2025. do 31. siječnja 2025. godine 947,18 eura bruto i primjenjuje se počevši s plaćom za mjesec siječanj, koja se isplaćuje u mjesecu veljači

2. od 1. veljače 2025. do 31. kolovoza 2025. godine 975,60 eura bruto i primjenjuje se počevši s plaćom za mjesec veljaču, koja se isplaćuje u mjesecu ožujku

3. od 1. rujna 2025. godine pa nadalje 1.004,87 eura bruto i primjenjuje se počevši s plaćom za mjesec rujan, koja se isplaćuje u mjesecu listopadu.

Nadalje kod ovog proračunskog korisnika materijalni rashodi i rashodi za kapitalna ulaganja i nabavu imovine planiraju se iz vlastitih prihoda u iznosu od 205.000,00 eura, pomoći temeljem prijenosa EU sredstava u iznosu od 15.000,00 eur, donacijama u iznosu od 1.500,00 eur i prenesenim sredstvima iz prethodne godine u iznosu od 24.000,00 eur.

Prosječno mjesečno zaduženje sufinanciranja cijene usluge roditeljima iznosi 17.000,00 eur, što za 10 mjeseci daje 170.000,00 eur, a ostatak se financira iz izvora kako je prethodno iskazano.