


**REPUBLIKA HRVATSKA**

**ŠIBENSKO-KNINSKA ŽUPANIJA**

**GRAD DRNIŠ**

**GRADSKO VIJEĆE**

KLASA: 602-01/25-01/3

URBROJ:2182-6-25-1  
Drniš, \_\_. srpnja 2025. godine

Gradsko vijeće Grada Drniša, na temelju članka 51. Statuta Grada Drniša *(„Službeni glasnik Grada Drniša“ broj 2/21 i 2/22), na svojoj 3. sjednici održanoj \_\_\_\_\_\_\_\_\_\_2025. godine* donosi

**ODLUKU**

**o odobravanju sufinanciranja nabave radnog materijala za učenike osnovnih škola s područja Grada Drniša**

1. Grad Drniš osigurao je u Proračunu Grada Drniša sredstva za priznavanje troškova za nabavu radnog materijala (kao npr. radne bilježnice, likovne mape, radni materijal za tehničku kulturu) za učenike Osnovne škole Antuna Mihanovića Petropoljskog sa prebivalištem na području Grada Drniša.

2. Sredstva za nabavu radnog materijala za školsku godinu 2025./2026., za sve osnovnoškolce s područja Grada Drniša, isplaćivat će se na sljedeći način:

* za učenike od prvog do četvrtog razreda osnovne škole - 40,00 eura po učeniku,
* za učenike od petog do osmog razreda osnovne škole - 70,00 eura po učeniku.

Priznati troškovi za nabavu radnog materijala iz točke 2. ovog Zaključka, isplaćivat će se roditeljima/starateljima učenika temeljem podataka Osnovne škole Antuna Mihanovića Petropoljskog o upisanim učenicima s područja Grada Drniša u razrede od prvog do osmog, a po podnesenom Zahtjevu za priznavanje sredstava za radni materijal, koji je sastavni dio ovog Zaključka i uz koji je potrebno priložiti presliku osobne iskaznice roditelja/staratelja iz koje je razvidno da isti ima prebivalište na području Grada Drniša, potvrdu o redovitom upisu u školsku godinu 2025./2026. i presliku računa (IBAN) - za zaštićeni račun obvezno priložiti obavijest FINA-e.

Zahtjevi za priznavanje sredstava za radni materijal mogu se podnositi do zaključno s 30. rujna 2025. godine. Zahtjevi zaprimljeni izvan utvrđenog roka, neće se razmatrati i po istima se neće postupati.

3. Za provedbu ove Odluke zadužuje se Upravni odjel za gospodarstvo, financije i društvene djelatnosti.

4. Ova Odluka stupa na snagu danom donošenja i objavit će se na oglasnoj ploči, službenim stranicama Grada Drniša i „Službenom glasniku Grada Drniša“.

PREDSJEDNICA:

Majdi Pamuković, prof.